Extreu les principals categories d'aquest text:
Maria Lluïsa Güell López (Comillas, 1873 o 1874 - Pau (Occitània), 8 de maig de 1933) fou una noble catalana, pintora, pianista, organista i compositora. Fou un dels deu fills del primer comte de Güell, Eusebi Güell Bacigalupi i d'Isabel López Bru, filla dels primers marquesos de Comillas. Coneguda com la pintora de roses, va pintar sobretot flors, sempre d'aparença silvestre, amb una gran sensibilitat i una clara influència de l'art japonès. Amb aquest tipus de pintura va participar en la majoria de les exposicions oficials celebrades a Barcelona entre finals del segle xix i 1929. Consta com una de les artistes que van formar part de la primera edició de les exposicions femenines de la Sala Parés, l'any 1896. En l'Exposició d'art organitzada al Palau de Belles Arts per l'Ajuntament de Barcelona, l'any 1918, va presentar una obra titulada Flors i l'any 1921 va presentar l'obra Roses. Igualment, figura entre els participants de l'Exposición Internacional de Pintura, Escultura, Dibujo y Grabado que es va organitzar en el marc de l'Exposició Internacional de Barcelona de l'any 1929. També en va fer d'individuals. Així, per exemple, del 27 de desembre de 1919 al 9 de gener de 1920 va exposar a les Galeries Laietanes, donant els beneficis de la venda de les seves obres als pobres. El 1926 exposà a la Sala Parés de Barcelona. A la seva mansió del carrer Nou de la Rambla de Barcelona, el palau Güell, construït per Antoni Gaudí, cada dilluns organitzava recepcions (senzilles i molt refinades, segons la premsa de l'època) on acudia l'alta societat. Es coneixien com «els dilluns de casa Güell», recepcions consubstancials amb la vida de societat barcelonina. A més de pintora era pianista i organista; als seus convidats acostumava a oferir-los concerts íntims d'orgue que interpretava amb inspiració i mestria, segons la premsa del moment. Aquest vessant musical s'hauria de relacionar amb el de la seva mare, Isabel, qui fou compositora i qui també estudià piano i orgue. Es diu que fou la primera artista a la qual la ciutat de Barcelona adquirí els dos primers quadres pintats per una dona i que, en les seves obres, es reflectia l'ambient aristocràtic al qual pertanyia. Ella, amb altres artistes de l'entorn de la revista Feminal, va formar part com a tresorera de la comissió per a l'homenatge dedicat a la pintora Pepita Texidor Torres –Dolors Monserdà n'era la presidenta d'honor i Carme Karr i Francesca Bonnemaison eren les vicepresidentes. Hi va aportar una obra per recollir diners per al monument que li van erigir en el parc de la Ciutadella de Barcelona.
Maria Lluïsa Güell López : artista_o_autor, Comillas : Entitat_Geopolítica, Pau : Entitat_Geopolítica, Occitània : Entitat_Geopolítica, Güell : Entitat_Geopolítica, Eusebi Güell Bacigalupi : polític, Isabel López Bru : artista_o_autor, Barcelona : Entitat_Geopolítica, Sala Parés : edifici, Palau de Belles Arts : edifici, Ajuntament de Barcelona : govern, Flors : pintura, Roses : pintura, Exposició Internacional de Barcelona : esdeveniment, Galeries Laietanes : edifici, Antoni Gaudí : artista_o_autor, Isabel : artista_o_autor, Feminal : mitjans_massius, palau Güell : edifici, casa Güell : edifici, Pepita Texidor Torres : artista_o_autor, Dolors Monserdà : artista_o_autor, Carme Karr : artista_o_autor, Francesca Bonnemaison : artista_o_autor, parc de la Ciutadella : parc, carrer Nou de la Rambla : ubicació